
1. Vispārīgā informācija
1.1. Iepirkuma identifikācijas numurs

RAKUS 2024/88M
1.2. Pasūtītājs

1.2.1. Nosaukums: SIA „Rīgas Austrumu klīniskā universitātes slimnīca”;

Pasūtītāja rekvizīti: 

Reģistrācijas Nr. 40003951628

Juridiskā adrese: Hipokrāta iela 2, Rīga, LV - 1079
Tālrunis +371 67042400, fakss +371 67042786

Bankas rekvizīti:

Banka: AS Swedbank

Bankas kods: HABALV22

Konta Nr. LV24HABA0001407045805;

1.2.2. Iepirkumu veic saskaņā ar SIA „Rīgas Austrumu klīniskā universitātes slimnīca” 2024. gada 9. maija valdes lēmumu Nr. V1/01-01/24/193 ar grozījumiem, kas izdarīti 2024.gada 18.jūnijā (valdes lēmums Nr. V1/01-01/24/240) apstiprināta iepirkuma komisija (turpmāk – Komisija).
1.3. Pretendents
Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
1.4. Pircēja profils

Internetā publiski pieejama Pasūtītāja vietne Elektronisko iepirkumu sistēmā piedāvājumu un pieteikumu saņemšanai (pieejama EIS: https://www.eis.gov.lv/EKEIS/Supplier/Organizer/309, kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

1.5. Informācijas apmaiņa

Ieinteresētajam piegādātājam ir tiesības pieprasīt papildu informāciju par iepirkumu, tajā skaitā, lūgt skaidrot iepirkuma nolikumu. Informācijas apmaiņa starp Pasūtītāju / Komisiju un piegādātājiem vai pretendentiem notiek rakstveidā – izmantojot EIS funkciju „Pretendentu jautājumi” vai elektroniski, sūtot uz e-pasta adresi iepirkumi@aslimnica.lv, izmantojot drošu elektronisko parakstu, vai pievienojot elektroniskajam pastam skenētu dokumentu.
1.6. Iepazīšanās ar iepirkuma nolikumu
1.6.1. Iepirkuma „Esošās rindu vadības sistēmas mākoņrisinājuma licenču noma”, iepirkuma identifikācijas Nr. RAKUS 2024/67M_1 (turpmāk – Iepirkums) dokumentācijai ir nodrošināta tieša un brīva elektroniskā pieeja Pircējā profilā šī Iepirkuma sadaļā.
1.6.2. Tiek uzskatīts, ka visi ieinteresētie piegādātāji jebkuru papildu informāciju par Iepirkumu ir saņēmuši brīdī, kad tā publicēta Pircējā profilā šī Iepirkuma sadaļā.
1.6.3. Ieinteresētais piegādātājs EIS e-konkursu apakšsistēmā šī Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs.

1.6.4. Paziņojums par Iepirkumu tiek publicēts arī Iepirkumu uzraudzības biroja (turpmāk – IUB) tīmekļa vietnē: www.iub.gov.lv.
1.6.5. Kontaktpersonas:
1.6.5.1. par tehnisko specifikāciju – Informāciju tehnoloģiju infrastruktūras daļas vadītājs Sergejs Rečkins, e-pasts: Sergejs.Reckins@aslimnica.lv; 
1.6.5.2. par procedūru – Iepirkumu daļas juriste Agnese Bandone, e‑pasts: Agnese.Bandone@aslimnica.lv.
1.7. Piedāvājumu iesniegšanas vieta, datums, laiks un kārtība
1.7.1. Saskaņā ar Publisko iepirkumu likuma (turpmāk – PIL) 39. panta pirmo daļu, piedāvājumi ir iesniedzami TIKAI ELEKTRONISKI, izmantojot EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.
1.7.2. Piedāvājumu iesniegšanas termiņš – piedāvājumu iesniegšanas termiņš skatāms attiecīgajā publikācijas paziņojumā.
1.7.3. Piedāvājumu atvēršanas laiks skatāms attiecīgajā publikācijas paziņojumā.
1.7.4. Iesniegto piedāvājumu atvēršanas procesam pretendents var sekot līdzi tiešsaistes režīmā EIS e-konkursu apakšsistēmā.
1.7.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
1.8. Piedāvājuma noformēšana
1.8.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
1.8.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas un laukus;
1.8.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.8.2. Iesniedzot piedāvājumu, pretendents paraksta piedāvājumu ar EIS elektronisko parakstu vai ar elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Pieteikumu paraksta pretendentu pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu/dokumentus (skenēts dokumenta oriģināls PDF formātā). Ja pretendents ir piegādātāju apvienība, piedāvājumu paraksta piegādātāju apvienības dalībnieku pārstāvju pilnvarota persona.
1.8.3. Sagatavojot piedāvājumu, pretendentam jāievēro, ka piedāvājuma dokumenti un EIS e-konkursu apakšsistēmas ievadlauki jāaizpilda tikai elektroniski, prasītajā faila formātā.
1.8.4. Iesniedzot piedāvājumu, pretendents pilnībā atzīst visus Iepirkuma Nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šī Iepirkuma sadaļā) ietvertos nosacījumus.
1.8.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus. Gadījumā, ja piedāvājums saturēs kādu no šajā punktā minētajiem riskiem, tas netiks izskatīts.
1.8.6. Piedāvājumā iekļautajiem dokumentiem un to noformējumam jāatbilst normatīvo aktu prasībām.
1.8.7. Pretendents dokumenta atvasinājumu apliecina atbilstoši Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība”. Vienlaikus pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
1.8.8. Ja Pasūtītājam rodas šaubas par iesniegtā dokumenta kopijas autentiskumu, tas PIL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.8.9. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.8.10. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar normatīvo aktu noteikumiem. Par dokumentu tulkojuma atbilstību oriģinālam atbild pretendents.
1.8.11. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
2. Informācija par iepirkuma priekšmetu
2.1. Iepirkuma priekšmeta apraksts
2.1.1. Iepirkuma priekšmets: Esošās rindu vadības sistēmas mākoņrisinājuma licenču noma.
2.1.2. CPV kods: 72268000-1 (Programmatūras piegādes pakalpojumi).
2.1.3. Iepirkuma priekšmets: NAV sadalīts daļās.
2.1.4. Pretendents var iesniegt piedāvājumu tikai par visu Iepirkuma priekšmetu kopā.
2.1.5. Pretendents nevar iesniegt piedāvājuma variantus.
2.2. Iepirkuma līguma izpilde

2.1.1. Līgums stājas spēkā tā abpusējas parakstīšanas brīdī un ir spēkā 24 (divdesmit četrus) mēnešus vai līdz līguma summas, kas ir līdz 41 999,00 (četrdesmit viens tūkstotis deviņi simti deviņdesmit deviņi euro un 00 centi) izlietojumam atkarībā no tā, kurš nosacījums iestājas pirmais.

2.1.2. Līguma izpildes vieta: stacionārs “Gaiļezers”, stacionārs “Latvijas onkoloģijas centrs”, stacionārs “Biķernieki”, stacionārs “Latvijas infektoloģijas centrs”, stacionārs “Tuberkulozes un plaušu slimības centrs”
2.1.3. Par sniegto pakalpojumu Pasūtītājs veic samaksu ne vēlāk kā 30 (trīsdesmit) kalendāro dienu laikā pēc preču pavadzīmes-rēķina abpusējas parakstīšanas.
3. Pretendentu kvalifikācijas (atlases) prasības un iesniedzamie dokumenti
	Prasība:
	Iesniedzamais dokuments:

	3.1 . Pretendentu kvalifikācijas (atlases) prasības un iesniedzamie dokumenti

	3.1.1. Pieteikums par piedalīšanos iepirkumā ko paraksta pretendenta pārstāvis ar pārstāvības tiesībām vai tā pilnvarota persona. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām. 


	3.1.1.Pretendenta pieteikums (aizpildīta Nolikuma pielikumā Nr. 1 pievienotā forma) dalībai iepirkumā.
Pretendenta apliecinājums par neatkarīgi sagatavotu piedāvājumu (aizpildīta Nolikuma pielikumā Nr. 2 pievienotā forma).
Ja pretendenta pieteikumu paraksta pilnvarota persona, tad jāpievieno pilnvara vai tās apliecināta kopija. 

Ārvalstī reģistrētam pretendentam papildus jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.

Ārvalstī reģistrētam pretendentam ir jāiesniedz komersanta amatpersonu saraksts, norādot pretendentu un tā amatpersonas – personu, kura ir pretendenta valdes vai padomes loceklis, patiesā labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, vārdu, uzvārdu un personas kodu. Minētā informācija iesniedzama arī par personu apvienības, personālsabiedrības biedru un personu, uz kuru iespējām pretendents balstās savas kvalifikācijas apliecināšanai, amatpersonām. 

Par Latvijas Republikā reģistrētu uzņēmumu un to pārstāvēt tiesīgām personām, pasūtītājs pārliecināsies Uzņēmumu reģistra mājaslapā www.ur.gov.lv.

	3.1. Pretendents ir reģistrēts Latvijas Republikas Uzņēmumu reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība).


	3.1.2. Pretendentu, kas reģistrēts Latvijas Republikas Uzņēmumu reģistrā, reģistrācijas faktu iepirkuma komisija pārbauda Uzņēmumu reģistra mājaslapā. Piegādātājs, kas reģistrēts ārvalstīs – iesniedz komersanta reģistrācijas apliecības kopiju vai līdzvērtīgas iestādes izdotu dokumentu, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par piegādātāja reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu). Piegādātājs, kas reģistrēts ārvalstīs, papildus iesniedz arī kompetentās institūcijas izsniegtu paziņojumu par valdes, padomes, pārstāvēttiesīgo personu vai prokūristu vai personu, kura ir pilnvarota pārstāvēt kandidātu vai piegādātāju darbībās, kas saistītas ar filiāli, sastāvu

	3.1.3. Pretendents/Līguma izpildītājs nodrošina personas datu apstrādes (piemēram, neaprobežojoties, glabāšanu, nosūtīšanu, kombinēšanu u.c.) veikšanu tikai ES/EEZ dalībvalstu teritorijā, t.sk., nepieļaujot piekļuvi pie apstrādātajiem personas datiem no jebkuras trešās valsts.
	3.1.4. Apliecinājums, ka Pretendents/Līguma izpildītājs nodrošina personas datu apstrādes (piemēram, neaprobežojoties, glabāšanu, nosūtīšanu, kombinēšanu u.c.) veikšanu tikai ES/EEZ dalībvalstu teritorijā, t.sk., nepieļaujot piekļuvi pie apstrādātajiem personas datiem no jebkuras trešās valsts.

	3.1.5. Pretendentam jāatbilst Ministru kabineta 2015.gada 28.jūlija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.1pantam
.
	3.1.6. Apliecinājums, ka Pretendents atbilst Ministru kabineta 2015.gada 28.jūlija noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 36.1pantam


	3.1.7. Pretendentam iepriekšējo 3 (trīs) gadu laikā (t.i., 2021., 2022., 2023. gadā un 2024.gadā līdz piedāvājumu iesniegšanas dienai), bet, ja Pretendents darbojas mazāk nekā trīs gadus, tad visā tā darbības laikā), ir pieredze 3 (trīs) projektu realizēšanā. Par Pretendenta realizētiem projektiem, atbilstoši augstāk minētām prasībām, ir jābūt saņemtām vismaz divām pozitīvām atsauksmēm no Pasūtītājiem.
	3.1.8. Pretendents iesniedz informāciju par iepriekšējo pieredzi (aizpildītu Nolikuma pielikumā Nr. 6 pievienoto formu), kas apliecina Pretendenta atbilstību Nolikuma 3.4. punktā noteiktajām prasībām, klāt pievienojot vismaz divas pozitīvas atsauksmes no Pasūtītājiem, kuras ir parakstījušas Pasūtītāju uzņēmuma pārstāvēttiesīgās amatpersonas.

	3.2. Citas prasības

	3.2.1. Ja pieteikumu iesniedz piegādātāju apvienība, pieteikuma dokumentus paraksta atbilstoši piegādātāju savstarpējās vienošanās nosacījumiem.

Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.

Piegādātāju apvienībai ir pienākums 10 darba dienu laikā no dienas, kad saskaņā ar Publisko iepirkumu likuma regulējumu Pasūtītājs ir tiesīgs slēgt iepirkuma līgumu, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu. 
	3.2.1. Piegādātāju apvienībai un personālsabiedrība jāiesniedz šādi dokumenti:

1) Nolikuma 3. nodaļā norādītie dokumenti;
2) pilnvara piegādātāju apvienības vai personālsabiedrības dalībniekiem, kuru visi apvienības biedri ir pilnvarojuši parakstīt atklāta konkursa dokumentāciju, iesniegt piedāvājumu atklātā konkursā un veikt citas darbības atklāta konkursa ietvaros apvienības vārdā, vai sabiedrības līgums, kuru parakstījuši visi piegādātāju apvienības vai personālsabiedrības biedri, un kurā norādīts pilnvarojums pārstāvēt piegādātāju apvienību vai personālsabiedrību atklātā konkursā un katras personas atbildības apjoms (oriģināls vai apliecināta kopija).

	3.2.2. Ja pretendents piesaistīs apakšuzņēmējus, pretendentam jānorāda visi apakšuzņēmēji un apakšuzņēmēja apakšuzņēmēji, kuru veicamo pakalpojumu vērtība ir vismaz 10 000 euro, un katram apakšuzņēmējam izpildei nododamo iepirkuma līguma daļu.
	3.2.2. Pretendenta piesaistīto apakšuzņēmēju saraksts, norādot katram apakšuzņēmējam izpildei nododamās līguma daļas vērtību. 

Par apakšuzņēmējiem jāiesniedz:

1) nosaukums, vienotais reģistrācijas numurs, adrese, kontaktpersona un tās tālruņa numurs, nododamās līguma daļas vērtība;

2) katra apakšuzņēmēja apliecinājums par tā gatavību veikt tam izpildei nododamo līguma daļu.


3.3. (1) Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura piegādājamo preču vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
(2) Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

(3) Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

(4) Eiropas vienoto iepirkuma procedūras dokumentu (ESPD) pretendents aizpilda atbilstoši prasībām, kuras nosaka Eiropas Komisijas 2016. gada 5. janvāra īstenošanas regula Nr.2016/7, Eiropas vienotā iepirkuma procedūras dokumenta (ESPD) veidlapa (īstenošanas regulas Nr.2016/7 2. pielikums) pieejama Eiropas Komisijas mājas lapā, adrese: https://ec.europa.eu/tools/espd/filter?lang=lv.

4. Tehniskais un finanšu piedāvājums

4.1. Tehnisko piedāvājumu pretendents sagatavo precīzi (nolikuma pielikums Nr.7), atbilstoši Nolikuma pielikumā Nr. 3 norādītajām tehniskajām prasībām, ievērojot tehniskās specifikācijas formas numerācijas secību.

4.2. Pretendents finanšu piedāvājumā norāda cenu par 1 (vienu) vienību. Piedāvājuma cenā ir jāietver nodokļi, nodevas, ar preces piegādi un transportu saistītās izmaksas un visas citas izmaksas, izņemot PVN, kuras rodas vai var rasties pretendentam, izpildot pasūtījumu. Visas cenas par vienu vienību ir jānorāda euro bez PVN ar ne vairāk kā 4 (četrām) ciparu zīmēm aiz komata, kopējā cena jānorāda euro bez PVN ar ne vairāk kā 2 (divām) ciparu zīmēm aiz komata.
5. Piedāvājumu vērtēšana un piedāvājuma izvēles kritēriji
5.1. Piedāvājumu vērtēšana 
5.1.1. Vērtēšana notiek šādi:
5.1.1.1. piedāvājuma noformējuma pārbaude;

5.1.1.2. Pretendenta kvalifikācijas (atlases) dokumentu atbilstības Nolikuma prasībām pārbaude;
5.1.1.3. Pretendenta tehniskā piedāvājuma atbilstības Nolikuma prasībām pārbaude;
5.1.1.4. Pretendenta finanšu piedāvājuma vērtēšana;
5.1.1.5. Piedāvājuma izvēle iepirkuma līguma slēgšanas tiesību piešķiršanai saskaņā ar Nolikumā noteiktajiem piedāvājuma izvērtēšanas kritērijiem;
5.1.1.6. Pretendenta, kuram būtu piešķiramas Iepirkuma līguma slēgšanas tiesības un PIL 42. panta trešajā daļā minēto personu atbilstības PIL 42. panta otrās daļas 1., 2., 3., 4. un 11. punkta noteikumiem, kā arī Starptautisko un Latvijas Republikas nacionālo sankciju likuma 11.1 panta noteikumiem pārbaude. 
Pretendents tiek izslēgts no turpmākas dalības Iepirkumā, ja konstatēti PIL 42. panta otrās daļas 1., 2., 3., 4. un 11. punktā minētie izslēgšanas iemesli, kā arī, ja šie iemesli konstatēti attiecībā uz PIL 42. panta trešajā daļā minētajām personām. Turklāt pretendents tiek izslēgts no turpmākas dalības Iepirkumā Starptautisko un Latvijas Republikas nacionālo sankciju likuma 11.1 pantā noteiktajos gadījumos un kārtībā.
5.1.1.7. Komisija ir tiesīga kvalifikācijas atbilstības pārbaudi veikt tikai tam pretendentam, kuram būtu piešķiramas Iepirkuma līguma slēgšanas tiesības.
5.1.2.  Komisija ir tiesīga izslēgt pretendentu no tālākās dalības Iepirkumā gadījumā, ja:
5.1.2.1. Pretendents neatbilst šajā Nolikumā norādītajiem kritērijiem vai normatīvo aktu prasībām;
5.1.2.2. Pretendents izslēdzams atbilstoši PIL noteikumiem;
5.1.2.3. Pretendents norādījis nepatiesas ziņas;
5.1.2.4. Pretendents nav sniedzis ziņas par atbilstību minētajiem kritērijiem (nav iesniedzis visus Nolikuma 3. un 4. punktā norādītos dokumentus vai prasīto informāciju);
5.1.2.5. piedāvājums neatbilst Nolikumā norādītajām prasībām;
5.1.2.6. Pretendenta piedāvājums ir nepamatoti lēts;
5.1.2.7. Pretendents nav iesniedzis piedāvājumu par visu iepirkuma priekšmetu;

5.1.3. Komisijai ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Gadījumos, kad Iepirkuma komisija ir ieguvusi informāciju šādā veidā, pretendents ir tiesīgs iesniegt izziņu vai citu dokumentu par attiecīgo faktu, ja Iepirkuma komisijas iegūtā informācija neatbilst faktiskajai situācijai.
5.1.4. Komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
5.1.5. Visā Iepirkuma norisē, ieskaitot vērtēšanu, Iepirkuma komisija piemēro tās tiesību normas, kuras bija spēkā Iepirkuma izsludināšanas dienā.
5.2. Piedāvājuma izvēles kritērijs
5.2.1.1. Iepirkuma komisija izvēlas saimnieciski visizdevīgāko piedāvājumu no Nolikuma prasībām atbilstošiem piedāvājumiem, kā piedāvājuma izvēles kritēriju nosakot viszemāko cenu par visu Iepirkuma priekšmetu.

5.2.1.2.  Vienādas cenas gadījumā komisija rīko sēdi, kurā veic izlozi, pieaicinot pretendentu pārstāvjus.
6. Iepirkuma līguma slēgšana
6.1. Pasūtītājs slēgs iepirkuma līgumu ar Iepirkuma komisijas izraudzīto pretendentu saskaņā ar Nolikuma noteikumiem un Iepirkuma līguma projektu (Nolikuma pielikums Nr. 5).
6.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.
6.3. Pretendentam ir pienākums piecu darba dienu laikā no Pasūtītāja uzaicinājuma parakstīt Iepirkuma līgumu.
6.4. Gadījumā, ja Nolikuma 6.3. punktā noteiktais termiņš tiek pārsniegts vairāk kā par piecām darba dienām, tiek uzskatīts, ka pretendents ir atteicies slēgt Iepirkuma līgumu.
6.5. Gadījumā, ja uzvarējušais pretendents atsakās slēgt līgumu atbilstoši līguma projekta (Nolikuma pielikums Nr. 4) noteikumiem, tiek uzskatīts, ka pretendents atsakās slēgt līgumu, un komisija izvēlas piedāvājumu ar nākamo viszemāko cenu. Komisija pārbauda šī pretendenta un PIL 42. panta trešajā daļā minēto personu atbilstību PIL 42. panta otrās daļas 1., 2., 3., 4. un 11. punkta izslēgšanas noteikumiem un Starptautisko un Latvijas Republikas nacionālo sankciju likuma 11.1 pantā noteiktajiem gadījumiem.
Nolikuma pielikumi:

· Pielikums Nr. 1 – Pieteikuma forma;

· Pielikums Nr. 2 – Apliecinājuma par neatkarīgi sagatavotu piedāvājumu forma;

· Pielikums Nr. 3 – Tehniskā specifikācija;
· Pielikums Nr. 4 – Finanšu piedāvājums;
· Pielikums Nr. 5 – Līguma projekts;
· Pielikums Nr. 6 – Pretendenta pieredzes saraksts;
· Pielikums Nr. 7 – Tehniskais piedāvājums.

Iepirkuma komisijas priekšsēdētājs






S. Rečkins
� Informācija par to, kā ieinteresētais Piegādātājs var reģistrēties par Nolikuma saņēmēju, pieejama: � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�.


� “36.1 Līgumu par pakalpojumu, programmatūru vai iekārtu iegādi paaugstinātas drošības sistēmām atļauts slēgt ar:


36.1 1. juridisku personu:


36.1 1.1. kas ir reģistrēta NATO, Eiropas Savienības vai Eiropas Ekonomikas zonas dalībvalstī;


36.1 1.2. kuras patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis;


36.1 1.3. kuras pakalpojuma nodrošināšanai izmantoto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis;


36.1 2. fizisku personu, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis.”	

